Něhdyši sakski ministerski prezident so tež z wobydlerjemi rozmołwjał
Miłoćicy (SN/mwe). Z wjeselom móžachu póndźelu popołdnju w Miłočanskim Křesćansko-socialnym kubłanskim skutku (CSB), w Sakskim wjesnym kuratoriju (SLK) kaž tež w towarstwje Dowol na wsy něhdyšeho sakskeho ministerskeho prezidenta prof. dr. Georga Milbradta witać. Jeho přewodźeše, kaž kóždolětnje na tajkim pućowanju po wólbnym wokrjesu, serbski zapósłanc krajneho sejma Alojs Mikławšk (wobaj CDU).
Georg Milbradt je z klóštrom Marijinej hwězdu wusko zwjazany, wšako bě wón jedyn z hłownych iniciatorow 1. sakskeje krajneje wustajency 1998. Tuž so politikar na wusłužbje wězo zajimuje, što so dźensa w tym teritoriju wotměwa, hdźež bě wón swój čas tež derje a konstruktiwnje ze Serbami hromadźe dźěłał a je so samo z jich maćeršćinu zaběrał.
ces_Latn szl_Latn szl_Latn